Tilfreds trods alt Fårup Sommerland er tilfreds med besøgstallet for sommeren 2007 På trods af dårligt vejr. Siden sommeren kollapsede i juni har vi fået 255 % af den normale nedbør. Direktør Søren Kragelund udtaler: - Det har ikke været nemt at drive en sommerpark under disse vilkår, men vi har gjort alt for at gæsterne har haft nogle sjove dage i sommerlandet. Fem stjerner Stjernedrys over Fårup Sommerland i sommeren 2007! Fårup Sommerland blev belønnet med topkarakteren fem stjerner i den nationale kvalitetsmærkeordning DTA, efter at have arbejdet målrettet på at højne kvaliteten på alle fronter. Eneste i Nordjylland - Vi er den 10. attraktion i Danmark, der får tildelt den højeste klassificering, men den første og eneste i Nordjylland. Den nærmeste femstjernet attraktion er "Den Gamle By i Århus", så vi er bestemt med til at fastholde Nordjyllands position, som et interessant turistområde i Danmark afslutter en meget tilfreds direktør.
Fårup Sommerland har haft en tilfredsstillende sæson til trods for den meget våde sommer. Hele 525.501 gæstede den skovklædte park - en nedgang på 5,7 % i forhold til rekord-sæsonen 2006.